<classify> MKUU wa Mkoa wa Dodoma, Dk Binilith Mahenge amesema ameridhishwa na kasi ya ujenzi wa Hospitali ya Wilaya ya Chemba na kutaka juhudi zaidi ili ifikapo Juni mwaka huu, awe amekabidhiwa majengo hayo.Pia amesema fedha za mradi huo kiasi cha Sh bilioni 1.5 ni kaa la moto asitokee mtu akazitamani.Dk Mahenge alisema hayo wakati alipotembelea kukagua ujenzi huo na kusisitiza kuwa lengo la serikali ni kuona ujenzi huo unakamilika kwa haraka ili wananchi wapate matibabu.Usitamani wala kuziangalia zimekuja kwa ajili ya Hospitali ya Wilaya ya Chemba, amesema.Ujenzi huo unahusisha jengo la utawala, mapokezi, jengo la dawa, maabara, wazazi, mionzi na kufulia. Dk Mahenge alisema serikali ilitoa Sh bilioni 1.5 na kutaka fedha hizo zitumike kwa kazi iliyokusudiwa.Taarifa za mradi ziwekwe sawa sawa, fedha za matumizi na fedha za ujenzi, mkuu wa wilaya, mkurugenzi na wataalamu wakae kwa pamoja waone ujenzi was hospitali hiyo unaendaje, maelekezo ya serikali majengo yote ya serikali yawe tayari mwezi wa sita, alisema.Alisema serikali imetoa fedha ni wajibu wait kuzisimamia na kuwataka kufanya kazi hiyo bila kuvutana.Katibu Tawala wa Mkoa wa Dodoma, Maduka Kessy alisema alitaka kamati yote ya usimamizi wa ujenzi huo, wajumbe wake wapewe hadidu za rejea ili wasiyumbushwe kwa sababu rejea ni mustakabali wa shughuli za kufanya. Mkuu wa Wilaya ya Chemba, Simon Odunga alisema wilaya hiyo ina vijiji 114, kabla ya kuanza ujenzi huo walikubaliana wananchi wore washiriki.Tulikubaliana vijiji vilivyo karibu na makao makuu ya wilaya ambapo kuna kata za Chemba, Mpakanga, Kidoka na Gwandi, tuliwaomba wajumbe waliochaguliwa washiriki kwenye kamati, alisema Odunga.Mkurugenzi Mtendaji wa Halmashauri ya Chemba, Dk Semistatus Mashimba alisema vifaa vya ujenzi na manunuzi yanafanyika kulingana na utaratibu uliowekwa.Mganga Mkuu wa Wilaya ya Chemba, Deogratius Masini alisema awamu ya kwanza walipokea Sh milioni 500 na awamu ya pili wamepokea bilioni mmoja.Alisema baada ya kupokea fedha hizo walilenga kufanya kazi kwa kutumia force account ambayo wananchi wanashiriki katika kazi za ujenzi kwa kutumia nguvu zao.Alisema ekari 60 zimepimwa kwa ajili ya ujenzi huo na ujenzi unaendelea. Kaimu Mhandisi wa Wilaya ya Chemba, Filomena Bango alisema majengo matatu yako katika hatua ya jamvi, na majengo manne yako katika hatua ya kuweka mawe.Alisema hadi sasa fedha zilizotumika ni Sh milioni 284.2.  <topic>: KITAIFA 